Diari Oficial de la Generalitat Valenciana


Sumari del DOGV 3492, del 11-05-1999 (1999/4198)

Informació pública de l'expedient 24/1999, sobre l'Alternativa Tècnica de Programa de la Unitat d'Execució número 2 del Sector 2 Oest (antic SUP-2, nucli port), junt amb el Projecte d'Urbanització.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4198


Organisme emissor
:   Ajuntament de Sagunt

Tipus de document
:   Anunci

Informació pública de l'expedient 24/1999, sobre l'Alternativa Tècnica de Programa de la Unitat d'Execució número 2 del Sector 2 Oest (antic SUP-2, nucli port), junt amb el Projecte d'Urbanització. [1999/S4198]
  
Us comuniquem, que l'alcalde de la Corporació, en ús de les atribucions que li confereix la legislació vigent, ha dictat amb data d'avui, la resolució següent:
  
Vist que en data 23 de març de 1999, registre d'entrada 3.046, el senyor Francisco Piqueras Roca presenta, en nom i representació de l'entitat mercantil Residencial Sector 2 Oeste, Sociedad Limitada, l'Alternativa Tècnica de Programa de la Unitat d'Execució número 2 del Sector 2 Oest (antic SUP-2, nucli port), junt amb el Projecte d'Urbanització redactat pels arquitectes el senyor Fernando Juan Samper i el senyor Celso Varela Galán, i els projectes específics d'enllumenat públic, instal·lació de mitjana i baixa tensió i centres de transformació (polígon número 2), redactats per Ingeinsa, SL, tot això a l'empara del que estableix l'article 48 i 50 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Vist que en data 6 d'abril de 1999, registre d'entrada 3.552, el senyor Piqueras Roca, presenta el certificat municipal de propietaris cadastrals afectats, així com l'estudi de seguretat i salut de les obres d'urbanització.
  
Vist que d'acord amb el que disposa l'article 46.3 de la Llei, se sotmet la proposta de programa, junt amb els projectes d'urbanització i específics d'enllumenat públic, instal·lació de mitjana i baixa tensió i centres de transformació (polígon número 2), indicats al tràmit d'informació pública, per termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana. Aquesta documentació es troba depositada en l'Ajuntament de Sagunt, Departament d'Urbanisme.
  
Qualsevol interessat podrà comparèixer en l'Ajuntament de Sagunt, i consultar la documentació que integra la proposta de programa, i projectes que l'acompanyen, així com formular, si s'escau, al·legacions, o alternatives tècniques dins del termini indicat en el paràgraf anterior i en els termes que estableix el punt 4 de l'article 46 d'aquest text legal.
  
Per altra banda es comunica, que durant el període de cinc dies, comptadors a partir del venciment del termini anterior podran presentar-se les propostes juridicoeconòmiques de les distintes alternatives tècniques que optaren a l'adjudicació del programa; a no ser que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia del 2% del cost del programa, percentatge que s'estableix per analogia amb l'article 36 de la Llei de Contractes de les Administracions Públiques. En aquest cas la pròrroga constarà en l'expedient, i s'anunciarà en el tauler d'anuncis de l'ajuntament i es comunicarà a qui, per desconéixer-la, presente pliques prematurament.
  
L'acte d'obertura de pliques tindrà lloc a les 12.00 hores de l'endemà hàbil a la conclusió del termini per a presentar-les, en el Departament d'Urbanisme. Totes les actuacions podran ser objecte de consulta i al·legació per part dels interessats durant els 10 dies següents al d'obertura de pliques. Els competidors durant aquest període, podran associar-se unint les seues proposicions.
  
D'acord amb tot això, resolc:
  
Primer. Sotmetre al tràmit d'informació pública en els termes i terminis anteriorment exposats i simultània competència entre iniciatives el Programa de la Unitat d'Actuació número 2, del Sector 2 Oest (antic SUP-2, casc port), presentat pel senyor Francisco Piqueras Roca, en nom i representació de l'entitat mercantil Residencias Sector 2 Oeste, Sociedad Limitada, l'alternativa tècnica de programa de l'esmentada unitat, junt amb el projecte d'urbanització redactat pels arquitectes els senyors Fernando Juan Samper i Celso Varela Galán, i projectes específics d'enllumenat públic, instal·lació de mitjana i baixa tensió i centres de transformació (polígon número 2), redactats per Ingeinsa, SL.
  
Segon. Notificar aquesta resolució als titulars cadastrals de la Unitat d'Execució número 2, del Sector 2 Oest (antic SUP-2, nucli port).
  
Tercer. La tramitació d'aquest programa estarà supeditat en els seus posteriors tràmits a la justificació del compliment de les condicions recollides en el punt tercer de l'acord del Ple de data 25 de març de 1997, entre els que figura que el desenvolupament de les unitats del sector oest hauran de sol·licitar, almenys el 60% de la propietat de la Unitat d'Execució que es tracte.